Može li međunarodna konferencija u Kopenhagenu polučiti sporazum?
Dužnosnici Ujedinjenih naroda, stručnjaci za klimu, aktivisti za zaštitu okoliša, te više od 50 svjetskih čelnika sastaju se u Kopenhag
Konferencija u Kopenhagenu se najavljuje kao posljednja najbolja prilika za postizanje dogovora, no postoji sumnja da je to moguće. Udruge za zaštitu okoliša vršit će pritisak za hitno djelovanje, kaže Charlie Kronick, savjetnik za klimu britanske udruge Greenpeace. Cilj je smanjiti ispuštanje plinova koje se okrivljava za zagrijavanje atmosfere. Obzirom da su razvijene zemlje godinama bile najveći zagađivači, sada je nad njima pritisak za ograničenja. Međutim, mnoge od zemalja u razvoju također trebaju činiti više, no one traže pomoć za financiranje tranzicije. Obje strane trebaju raditi zajedno, kaze Nick Nuttall, glasnogovornik Programa Ujedinjenih naroda za zaštitu okoliša. Većina znanstvenika tvrdi da ljudska aktivnost stoji iza globalnog zatopljenja, te da je na ljudima da učine promjene koje će zaustaviti plimu. Međutim, politika i ekonomija preprečuju taj put, kaže Charlie Kronick iz Greenpeacea: Konferencija u Kopenhagenu trebala bi biti nasljednica sporazuma iz Kyota iz 1997.-me, koji istječe 2012.-te, a koji je nalagao ograničenje ispuštanja stakleničkih plinova. Neki su mišljenja da je sporazum iz Kyota od početka bio osuđen na neuspjeh jer ga Sjedinjene Države nisu nikada potpisale. No, predsjednik Obama će doći u Kopenhagen, a Sjedinjene Države na razmatranje su stavile prijedloge za ograničenje ispuštanja plinova. Ova će konferencija biti trenutak istine, tvrdi Nick Nuttal iz Ujedinjenih naroda. A slušaju li to političari, vidjet će se uskoro.